
Crynodeb Gweithredol
Croeso i'r ymgynghoriad ar ein Hamcanion Cydraddoldeb Strategol. Mae’r ymgynghoriad yn canolbwyntio ar ein Hamcanion Cydraddoldeb Strategol arfaethedig ar gyfer y cyfnod 1 Ebrill 2024 i 31 Mawrth 2028. 
Datblygwyd yr amcanion drafft a gyflwynir gennym yn y ddogfen hon ar y cyd â'n Rhwydweithiau Amrywiaeth Staff, Undebau Llafur a phartneriaid allanol. Rhoddodd y gweithdai a’r sgyrsiau a gynhaliwyd adborth gwerthfawr inni, i helpu i sicrhau ein bod yn canolbwyntio ar y meysydd y mae ein rhanddeiliaid wedi’u nodi fel rhai pwysig, ynghyd â rhai camau gweithredu lefel uchel i’n helpu i’w cyflawni. Bydd cynllun gweithredu manylach, sy'n nodi'r camau y byddwn yn eu cymryd bob blwyddyn i gyflawni ein hamcanion a monitro cynnydd, yn cael ei ddatblygu ar ôl i'r holl ymgynghoriad gael ei gynnal a byddwn yn cwblhau'r amcanion ar gyfer y cyfnod hwn o bedair blynedd. Bydd y cynllun gweithredu manwl yn cael ei ddatblygu mewn partneriaeth â’n rhanddeiliaid a chaiff ei gwblhau tua mis Mehefin 2024. 
Fel atodiad i’r adroddiad hwn, rydym wedi darparu rhestr o sefydliadau sydd wedi’u gwahodd yn uniongyrchol i ymateb, yn ogystal â manylion y Meini Prawf Ymgynghori.
Rydym wedi ymrwymo yn llawn i gyflawni’r hyn sydd yn ein Cynllun Cydraddoldeb Strategol ac yn edrych ymlaen at barhau i gydweithio â phobl ledled Cymru wrth inni wireddu’r ymrwymiadau a’r amcanion a osodwyd yn y cynllun.

Sut i Ymateb
Mae’r cyfnod ymgynghori yn dechrau ar 1 Awst 2023 a bydd yn rhedeg tan 1 Tachwedd 2023. Gwnewch yn siŵr bod eich ymateb yn ein cyrraedd erbyn y dyddiad hwnnw. Os hoffech gopïau pellach o’r ddogfen ymgynghori hon neu os hoffech fformatau eraill (Braille, CD sain, ac ati), gallwch gysylltu â ni gan ddefnyddio’r manylion cyswllt isod. 
Anfonwch ymatebion i'r ymgynghoriad i: 
Tîm Amrywiaeth a Chynhwysiant
Iechyd Cyhoeddus Cymru
3ydd Llawr
Rhif 2 Capital Quarter
Stryd Tyndall
Caerdydd
CF10 4BZ
Ffôn: 029 20104251
E-bost:
 PHW.Diversity@wales.nhs.uk

ICC.Amrywiaeth@wales.nhs.uk
 
Wrth ymateb, nodwch a ydych yn ymateb fel unigolyn neu'n cynrychioli barn sefydliad. Os ydych chi'n ymateb ar ran sefydliad mwy, gwnewch yn glir pwy mae'r sefydliad yn ei gynrychioli, a lle bo'n berthnasol, sut y casglwyd barn yr aelodau.
Os byddai gennych ddiddordeb mewn cael galwad dros Teams neu drafodaeth wyneb yn wyneb am ein Hamcanion Cydraddoldeb Strategol, defnyddiwch y manylion cyswllt uchod i gofrestru eich diddordeb, a byddwn yn ymateb cyn gynted â phosibl. 
Hoffem ddiolch ymlaen llaw i'r rhai sy’n ymateb i'n hymgynghoriad. Nid ydym yn bwriadu cydnabod ymatebion unigol oni bai y gwneir cais.
[bookmark: _Toc140577271]Rhyddid Gwybodaeth
Gall gwybodaeth a ddarperir mewn ymateb i’r ymgynghoriad hwn, gan gynnwys gwybodaeth bersonol, gael ei chyhoeddi neu ei datgelu yn unol â Deddf Rhyddid Gwybodaeth 2000 (FOIA) neu Reoliadau Gwybodaeth Amgylcheddol 2004.
Os hoffech i wybodaeth a ddarperir gennych gael ei thrin yn gyfrinachol, byddwch yn ymwybodol, o dan y Ddeddf Rhyddid Gwybodaeth, fod Cod Ymarfer statudol y mae'n rhaid i awdurdodau cyhoeddus gydymffurfio ag ef ac sy'n ymdrin, ymhlith pethau eraill, â rhwymedigaethau cyfrinachedd. 
O ystyried hyn, byddai'n ddefnyddiol pe gallech esbonio i ni pam yr ydych yn ystyried bod yr wybodaeth a ddarparwyd gennych yn gyfrinachol. Os byddwn yn derbyn cais i ddatgelu’r wybodaeth, byddwn yn ystyried eich esboniad yn llawn, ond ni allwn roi sicrwydd y gellir cadw cyfrinachedd dan bob amgylchiad. Ni fydd ymwadiad cyfrinachedd awtomatig a gynhyrchir gan eich system TG, ynddo'i hun, yn cael ei ystyried yn rhwymol ar yr Adran. 
Bydd Iechyd Cyhoeddus Cymru yn prosesu eich data personol yn unol â’r Ddeddf Diogelu Data (DPA) ac yn y mwyafrif o amgylchiadau bydd hyn yn golygu na fydd eich data personol yn cael ei ddatgelu i drydydd partïon.

[bookmark: _Toc140577272]Meini prawf yr Ymgynghoriad
Mae'r ymgynghoriad yn cael ei gynnal yn unol â Chod Ymarfer y Llywodraeth ar Ymgynghori. Rhestrir y meini prawf yn Atodiad A.


[bookmark: _Toc140577273]Beth fydd yn digwydd nesaf?
Bydd crynodeb o’r ymatebion, gan gynnwys y camau nesaf, yn cael ei gyhoeddi erbyn 31 Mawrth 2024 ar wefan Iechyd Cyhoeddus Cymru; bydd copïau papur ar gael ar gais.

Am Iechyd Cyhoeddus Cymru
Rydym yn ymddiriedolaeth GIG Cymru gyfan sy’n cyflogi ychydig dros 2200 o bobl. Mae ein staff yn gweithio’n rhyngwladol, yn genedlaethol ac yn lleol i ddarparu ystod lawn o wasanaethau iechyd cyhoeddus.
Mae Amrywiaeth a Chynhwysiant wrth wraidd gwerthoedd Iechyd Cyhoeddus Cymru. 
Fel cyflogwr, rydym wedi ymrwymo i greu gweithle cynhwysol lle gall pawb fod yn driw i’w hun, a rhoi o’u gorau.
Fel sefydliad iechyd y cyhoedd, ein nod yw ymgorffori cynwysoldeb ym mhob agwedd ar y gwaith a ddarparwn ar gyfer pobl Cymru.  
Ein gweledigaeth yw ‘Gweithio i Wireddu Dyfodol Iachach i Gymru’. Rydym wedi ymrwymo i wella iechyd a llesiant pobl a lleihau anghydraddoldebau ym maes iechyd.  Byddwn yn parhau i wrando a dysgu wrth y bobl rydym yn eu gwasanaethu, gan gynnwys pobl â nodweddion gwarchodedig.
I wneud i hyn ddigwydd rydym wedi nodi chwe maes blaenoriaeth. Sef:  
· Dylanwadu ar benderfynyddion ehangach iechyd
· Hyrwyddo llesiant meddyliol a chymdeithasol
· Hyrwyddo ymddygiadau iach
· Darparu Gwasanaethau Iechyd Cyhoeddus rhagorol
· Cefnogi system iechyd a gofal cynaliadwy
· Mynd i’r afael ag effeithiau newid yn yr hinsawdd ar iechyd y cyhoedd 
Ers i ni gyhoeddi ein cynllun a’n hamcanion Cydraddoldeb Strategol cyntaf yn 2012 mae’r sefydliad wedi newid yn sylweddol a chroesewir y cyfle hwn i adolygu ein cynllun a’n hamcanion ar gyfer 2024 - 2028. 

Amcanion Arfaethedig
Rydym wedi gweithio gyda'n Rhwydweithiau Amrywiaeth Staff, Undebau Llafur a phartneriaid allanol, gan eu cynnwys yn y gwaith o ddatblygu amcanion drafft ar gyfer ymgynghori. 
Yn ogystal â hyn, rydym wedi ystyried y cynlluniau gweithredu y mae Llywodraeth Cymru wedi’u cyhoeddi ar Anabledd, Cyfeiriadedd Rhywiol a Chymru Wrth-hiliol, Nodau Llesiant Deddf Llesiant Cenedlaethau’r Dyfodol (Cymru) 2015 a saith blaenoriaeth strategol Iechyd Cyhoeddus Cymru a nodir yn Adran 6 y ddogfen hon, i ddatblygu ein hamcanion cydraddoldeb strategol arfaethedig. Bydd yr amcanion hefyd yn cael eu hymgorffori yn ein Strategaeth Pobl, sydd hefyd yn cael ei datblygu, i sicrhau ein bod yn creu’r sefydliad cynhwysol yr ydym ei eisiau.      
Cawsom lawer iawn o adborth, ac mae’r chwe thema ganlynol wedi dod i’r amlwg:
· Ein Gweithlu, Bwrdd a Phwyllgorau
· Gwrando ar ein pobl a'u deall
· Cyflog Teg
· Diwylliant ac Arweinyddiaeth
· Data a Systemau
· Mynediad i'n gwasanaethau a'n hamgylchedd
O dan y themâu hyn, rydym wedi datblygu’r amcanion drafft canlynol, a chamau gweithredu lefel uchel i fynd i’r afael â hwy:

1) [bookmark: _Toc140577276]Amcan 1: Ein Gweithlu, Bwrdd a Phwyllgorau
Bydd ein gweithlu yn adlewyrchu cyfansoddiad poblogaeth Cymru yn agosach o ran nodweddion gwarchodedig a siaradwyr Cymraeg ym mhob band cyflog flwyddyn ar ôl blwyddyn drwy gydol cyfnod y Cynllun Cydraddoldeb Strategol (CCS). 
Bydd ein Bwrdd a'n Pwyllgorau hefyd yn adlewyrchu’n agosach cyfansoddiad y boblogaeth a mwy o siaradwyr Cymraeg.

I wneud hyn byddwn yn:
· Ymestyn allan i gymunedau lle mae ein gweithlu, Bwrdd a Phwyllgorau yn cael eu tangynrychioli wrth recriwtio
· Sicrhau bod ein cynlluniau gweithlu a’n rhaglenni datblygu yn cynnwys camau gweithredu a fydd yn ein galluogi i recriwtio talent amrywiol a siaradwyr Cymraeg
· Cynyddu cyfraddau datgelu fel ein bod yn cynyddu ein dealltwriaeth o gyfansoddiad ein gweithlu, Bwrdd a Phwyllgorau ac yn gallu mesur cynnydd yn erbyn yr amcan hwn
· Monitro data denu, recriwtio a gadael i sicrhau nad ydym yn colli cydweithwyr o grwpiau lleiafrifol yn anghymesur 

2) [bookmark: _Toc140577277]Amcan 2: gwrando ar a deall ein pobl
Bydd Iechyd Cyhoeddus Cymru yn sefydliad sy’n datblygu gwybodaeth am gydraddoldeb, amrywiaeth a chynhwysiant yn barhaus a’r camau gweithredu sy’n effeithio’n gadarnhaol arno.
Byddwn yn galluogi llais gweithwyr effeithiol ac yn gweithredu ar yr adborth a gawn ac yn croesawu her weithredol ar ein gweithredoedd gan staff, y cyhoedd a sefydliadau eraill.

I wneud hyn byddwn yn:

· Parhau i dyfu, ymgysylltu â, hyrwyddo a chefnogi ein rhwydweithiau amrywiaeth staff
· Gweithredu rhaglen fentora o chwith
· Parhau i weithio mewn partneriaeth â’n cymunedau undebau llafur a sefydliadau’r 3ydd sector i gefnogi’r agenda Cydraddoldeb, Amrywiaeth a Chynhwysiant
· Gwella dealltwriaeth a gwybodaeth am gydraddoldeb, amrywiaeth a chynhwysiant yn barhaus trwy gynnal asesiadau allanol a dysgu gan eraill
· Blaenoriaethu datblygiad ymwybyddiaeth a gwybodaeth am niwroamrywiaeth ymhlith ein staff a rheolwyr

3) [bookmark: _Toc140577278]Amcan 3: Cyflog Teg
Bydd Iechyd Cyhoeddus Cymru yn gyflogwr cyflog teg a bydd yn nodi ac yn cyhoeddi bylchau cyflog ar gyfer Rhywedd, Ethnigrwydd ac Anabledd. 

Byddwn yn monitro ac yn ceisio lleihau'r bylchau cyflog hyn bob blwyddyn am gyfnod y Cynllun Cydraddoldeb Strategol hwn drwy gymryd camau rhagweithiol i ail-gydbwyso proffil ein gweithlu ar draws ein bandiau cyflog.
I wneud hyn byddwn yn:
· Adrodd yn gyhoeddus ar ein Bylchau Cyflog rhwng y Rhywiau, Ethnigrwydd ac Anabledd, y cynnydd a wnaed a chynlluniau i fynd i'r afael â hwy bob blwyddyn
· Ymchwilio i’r rhesymau dros unrhyw fylchau cyflog a rhoi camau ar waith i fynd i’r afael â nhw
· Cyflawni achrediad Cyflogwr Cyflog Byw
· Cymhwyso arferion gweithio hyblyg cyson ar draws ein strwythur
· Neilltuo lleoedd ar gyfer grwpiau heb gynrychiolaeth ddigonol yn ein rhaglenni datblygu arweinyddiaeth a rheolaeth
· Cyflwyno cynllun hyfforddi a mentora i alluogi staff o grwpiau heb gynrychiolaeth ddigonol i gyrraedd eu llawn botensial
4) [bookmark: _Toc140577279]Amcan 4: Diwylliant ac Arweinyddiaeth
Bydd Iechyd Cyhoeddus Cymru yn gwreiddio amgylchedd cynhwysol lle mae cydraddoldeb, amrywiaeth a chynhwysiant yn cael eu blaenoriaethu a lle mae staff yn teimlo’n ddiogel ac yn cael eu cefnogi i ddatblygu, ffynnu a chyrraedd eu llawn botensial.

Bydd ein harweinwyr a’n rheolwyr yn modelu rôl ac yn ymgorffori ffocws ar gydraddoldeb, amrywiaeth a chynhwysiant, a bydd hyn i’w weld yn ein hatyniad i ymgeiswyr a’n recriwtio, dylunio swyddi, dysgu a datblygu a rheoli perfformiad. 

I wneud hyn byddwn yn:
· Cymhwyso’r hyn a ddysgwyd o’n hasesiad diwylliant yn 2023 a fydd yn ein galluogi i gau’r bwlch rhwng y diwylliant presennol a’r diwylliant delfrydol
· Ymgorffori ein gwerthoedd a’n fframwaith ymddygiad a mesur cynnydd, er mwyn sicrhau bod pawb yn Iechyd Cyhoeddus Cymru yn cael ei werthfawrogi ac yn profi amgylchedd cynhwysol.
· Ymgorffori cydraddoldeb, amrywiaeth a chynhwysiant yn ein holl bolisïau, prosesau, systemau a rhaglenni dysgu a datblygu
· Dathlu cydraddoldeb, amrywiaeth a chynhwysiant a chynyddu ymwybyddiaeth trwy ein rhaglenni dysgu a datblygu a rhwydweithiau staff
· Gweithredu mentora o chwith ar gyfer uwch arweinwyr

5) [bookmark: _Toc140577280]Amcan 5: Data a Systemau
Byddwn yn monitro'n gyson pwy sy'n defnyddio ein gwasanaethau ac yn mynd ati i geisio eu hadborth, fel ein bod yn ymatebol lle mae angen gwelliannau.
I wneud hyn byddwn yn:
· Ymgorffori Asesiadau o’r Effaith ar Gydraddoldeb fel eu bod yn cael eu cwblhau i safon gyson, amserol ac uchel ar draws Iechyd Cyhoeddus Cymru. Bydd hyn yn gofyn am lefel briodol o strwythur, llywodraethu a chefnogaeth i staff 
· Gweithio gyda sefydliadau ar draws y GIG i nodi a gweithredu dull cyson o Fonitro Amrywiaeth 
· Rhoi prosesau ar waith i adrodd ar Ddangosyddion Safon Cydraddoldeb Hiliol Cymru
· Cwmpasu datrysiad digidol effeithiol i ddod â mewnwelediadau, adborth, cwynion a chanmoliaeth ynghyd ac ar gyfer mapio cyswllt â rhanddeiliaid, unigolion a’r trydydd sector  
6)  Amcan 6: Mynediad i'n gwasanaethau a'n hamgylchedd
Bydd Iechyd Cyhoeddus Cymru yn sicrhau bod ein gwasanaethau’n hygyrch ac yn gallu ymateb i anghenion gwahanol a chyfnewidiol y bobl sy’n eu defnyddio. Bydd hyn yn cynnwys cael gwared ar rwystrau ffisegol a rhwystrau eraill i sicrhau bod ein lleoedd a lle rydym yn darparu gwasanaethau yn hygyrch.
I wneud hyn byddwn yn:
· Adnewyddu ein Dull o Ymgysylltu, gan sicrhau ei fod:
· wedi'i alinio'n glir â'r dirwedd gyfreithiol a pholisi e.e. y Ddeddf Ansawdd ac Ymgysylltu a Deddf Llesiant Cenedlaethau'r Dyfodol
· yn adlewyrchu'r strwythurau ymgysylltu presennol a'r gweithgareddau sy'n digwydd ar draws Iechyd Cyhoeddus Cymru 
· yn cyd-fynd â strategaethau cysylltiedig eraill Iechyd Cyhoeddus Cymru megis Digidol
· Datblygu gwasanaethau sy'n seiliedig ar arferion gorau ac sy'n adlewyrchu anghenion pobl 
· Cwmpasu a datblygu ymagwedd gyson at ble mae Iechyd Cyhoeddus Cymru yn mynychu digwyddiadau cyhoeddus a chymunedol
· Sicrhau bod gwybodaeth gyhoeddus yn wirioneddol hygyrch trwy ddatblygu safon sefydliadol y cytunwyd arni 
· Sefydlu ffordd gytûn o weithio mewn partneriaeth â CGGC (y corff ymbarél ar gyfer y trydydd sector yng Nghymru) a gyda Llais a chyrff perthnasol eraill  
· Gweithio i sicrhau bod yr holl adeiladau presennol a newydd yn diwallu anghenion y bobl sy'n eu defnyddio

[bookmark: _Toc140577281]Cwestiynau Ymgynghori
Os byddai gennych ddiddordeb mewn cael galwad dros Teams neu drafodaeth wyneb yn wyneb am ein Hamcanion Cydraddoldeb Strategol, defnyddiwch y manylion cyswllt ar dudalen 4 y ddogfen hon i gofrestru eich diddordeb, a byddwn yn ymateb cyn gynted â phosibl. 
Hoffem ddiolch ymlaen llaw i'r rhai sy’n ymateb i'n hymgynghoriad. Nid ydym yn bwriadu cydnabod ymatebion unigol oni bai y gwneir cais.



Mae'r tudalennau canlynol yn cynnwys y cwestiynau cymhwyso
1 – Beth yw eich barn am amcan arfaethedig 1?
	










Sut byddech chi'n newid neu'n datblygu amcan 1?
	
















Pa gamau ychwanegol fyddai'n ein helpu i gyflawni amcan 1?
	













C2 – Beth yw eich barn am amcan arfaethedig 2?
	











Sut byddech chi'n newid neu'n datblygu amcan 2?
	















Pa gamau ychwanegol fyddai'n ein helpu i gyflawni amcan 2?
	













C3 – Beth yw eich barn am amcan arfaethedig 3?
	










Sut byddech chi'n newid neu'n datblygu amcan 3?
	














Pa gamau ychwanegol fyddai'n ein helpu i gyflawni amcan 3?
	













C4 – Beth yw eich barn am amcan arfaethedig 4?
	











Sut byddech chi'n newid neu'n datblygu amcan 4?
	














Pa gamau ychwanegol fyddai'n ein helpu i gyflawni amcan 4?
	













C5 – Beth yw eich barn am amcan arfaethedig 5?
	














Sut byddech chi'n newid neu'n datblygu amcan 5?
	














Pa gamau ychwanegol fyddai'n ein helpu i gyflawni amcan 5?
	












C5 – Beth yw eich barn am amcan arfaethedig 6?
	













Sut byddech chi'n newid neu'n datblygu amcan 6?
	














Pa gamau ychwanegol fyddai'n ein helpu i gyflawni amcan 6?
	












C6 – A oes unrhyw amcanion eraill y dylem eu rhoi ar waith?
	

















C7 – Yn eich barn chi, a allai’r amcanion arfaethedig gael effeithiau cadarnhaol neu andwyol ar:

a) gyfleoedd i unigolion ddefnyddio'r Gymraeg, a
b) pheidio â thrin y Gymraeg yn llai ffafriol na’r Saesneg?

Rhowch fanylion isod.

Atodiad A - Meini prawf ymgynghori

Maen Prawf 1: Pryd i ymgynghori
Dylid cynnal ymgynghoriad ffurfiol ar adeg pan fo cyfle i ddylanwadu ar ganlyniad y polisi.

Maen Prawf 2: Hyd ymarferion ymgynghori
Dylai ymgynghoriadau bara am o leiaf 12 wythnos fel arfer gan ystyried amserlenni hirach lle bo hynny'n ymarferol ac yn synhwyrol.

Maen Prawf 3: Eglurder cwmpas ac effaith
Dylai dogfennau ymgynghori fod yn glir ynghylch y broses ymgynghori, yr hyn sy'n cael ei gynnig, y cyfle i ddylanwadu a chostau a buddion disgwyliedig y cynigion.

Maen Prawf 4: Hygyrchedd ymarferion ymgynghori
Dylai ymarferion ymgynghori gael eu cynllunio i fod yn hygyrch i'r bobl hynny y bwriedir i'r ymarfer eu cyrraedd, ac wedi'u targedu'n glir atynt.

Maen Prawf 5: Baich ymgynghori
Mae'n hanfodol cadw'r baich ymgynghori i'r lleiafswm er mwyn i ymgynghoriadau fod yn effeithiol ac i sicrhau bod ymgyngoreion yn cefnogi’r broses.

Maen Prawf 6: Ymatebolrwydd ymarferion ymgynghori
Dylid dadansoddi ymatebion i'r ymgynghoriad yn ofalus a dylid rhoi adborth clir i gyfranogwyr yn dilyn yr ymgynghoriad.

Maen Prawf 7: Y gallu i ymgynghori
Dylai swyddogion sy'n cynnal ymgynghoriadau geisio arweiniad ar sut i gynnal ymarfer ymgynghori effeithiol a rhannu'r hyn y maent wedi'i ddysgu o'r profiad.

[bookmark: _Toc140577283]
Atodiad B - Rhestr o'r rhai yr ymgynghorwyd â hwy
Age Cymru
Comisiynydd Pobl Hŷn Cymru
Comisiynydd Plant Cymru
Youth Cymru
Plant yng Nghymru
Anabledd Cymru
Pobl yn Gyntaf Cymru
Cyngor Cymru i'r Deillion
RNIB Cymru
Golwg Cymru
Cymdeithas Pobl Fyddar Prydain
Umbrella Cymru
Cytun
Cyngor Cymru i Bobl Fyddar
Tawe Butterflies
Ymddiriedolaeth Genedlaethol Geni Plant
Race Council Cymru
Cyngor Rhyng-ffydd Cymru
Triniaeth deg i Fenywod Cymru
Stonewall Cymru
Diverse Cymru
Shelter Cymru
Alltudion ar Waith
Cyngor Ffoaduriaid Cymru
Dinas Noddfa
Mencap Cymru
Anabledd Dysgu Cymru
Cymru Ddiogelach
Byw Heb Ofn
Gypsy Travellers Wales
Romani Cultural Arts Company
Y Lab Nesta
Swyddfa Comisiynydd Cenedlaethau’r Dyfodol
Rhwydwaith Gwledig Cymru
Sefydliad Joseph Rowntree
Oxfam Cymru
Sefydliad Bevan
Cyngor ar Bopeth
Comisiynydd y Gymraeg
	Y Ganolfan Cynllunio Iaith
Cwmpas 

	Ymddiriedolaeth Gofalwyr Cymru 

	Prosiect cefnogi gofalwyr di-dâl - RhCT 

	Mind 

	Hafal 

	Platfform 

	Cyfeillion y Ddaear Cymru 

	WWF Cymru 

	Maint Cymru

	Cynnal Cymru 

	Climate Cymru 

	Ymddiriedolaeth Natur Cymru 

	Cartrefi Cymunedol Cymru

	Tai Pawb

	Sustrans 

	Cymorth Cynllunio Cymru 

	Chwaraeon Cymru 

	Panel Cynghori Is-Sarahan
Panel Iechyd y Cyhoedd Amser i Siarad  

	














[bookmark: cysill]
1
image1.jpeg
lechyd Cyhoeddus
Cymru

Public Health
Wales




